als_Latn dik_Latn sna_Latn
Demokratët janë afër hyrjes në Kuvend ditën e mërkurë dhe shpresat i kanë te ndërkombëtarët, negociatat me të cilët do të vijojnë edhe sot. Këtë shpjegim u dha dje deputetëve të PD-së, lideri i opozitës, Lulzim Basha gjatë mbledhjes së grupit parlamentar me dyer të mbyllura. Burime brenda grupit bëjnë të ditur se Basha bëri një përmbledhje të detajuar të situatës që nga korriku, kur ndodhi agresioni fizik në parlament ndaj deputetit, Gent Strazimiri dhe pas të cilit opozita mori vendimin për të braktisur Kuvendin.
Basha u shpjegoi deputetëve edhe bisedimet që po kryhen me negociatorët e Parlamentit Europian, sipas të cilit do të vijojnë edhe sot përmes telefonit. Por gjatë mbledhjes së djeshme në mesditë mësohet se disa deputetë kanë kërkuar hyrjen në Kuvend të opozitës, ndërkohë që diskutimet kryesisht janë përqendruar tek informimi se deri në çfarë pike kanë arritur negociatat me ndërkombëtarët. Burimet sqarojnë për “GSH” se deputetja demokrate Mesila Doda ka kërkuar rikthimin në Kuvend, ndërkohë që Astrit Patozi ka ironizuar me mbledhjen e grupit pas 4 muajsh.
“Zoti kryetar, faleminderit që ke mbledhur grupin parlamentar pas 4 muajsh dhe mirë që erdhi z.Kukan që ne po bëjmë mbledhje grupi pas 4 muajsh. Meqë jemi pa praninë e mediave, mund të kemi një informacion se cilat janë pikat konkrete të marrëveshjes dhe deri ku kanë shkuar negociatat?”, – deklaroi Patozi.
Nga ana e tij, kreu i PD-së mësohet të jetë shprehur: “Në bisedimet me dy europarlamentarët kemi arritur shumë pranë arritjes së marrëveshjes. Tashmë është mazhoranca që duhet të japë vendimin e saj. Kemi kërkuar një parlamentarizëm efikas dhe zbatimin e të drejtës së opozitës”. Por ish-kryeministri Sali Berisha është shprehur skeptik ndaj mazhorancës duke thënë që nëse nuk ka një marrëveshje, opozita duhet të vijojë bojkotin.gsh
als_Latn als_Latn als_Latn als_Latn